12. ฐานะการเงินและผลการดำเนินงาน

1. งบการเงิน 

สรุปฐานะการเงินและผลการดำเนินงาน

  สรุปฐานะการเงินและผลการดำเนินงานของบริษัท ในระยะเวลา 3 ปีที่ผ่านมา

  --------------------------------- ----------- ----------- --------------
  หน่วย: พันบาท                       ปี 2542      ปี 2543      ปี 2544

  รายได้รวม                          1,364,820   1,302,688   1,317,186

  ต้นทุนและค่าใช้จ่ายรวม                 1,027,168   1,004,996   1,050,724

  กำไรสุทธิ                           166,701     423,624     341,430

  กำไรสุทธิต่อหุ้น (บาท)                 1.96        4.98        4.02

  จำนวนหุ้น (พันหุ้น)                    85,000      85,000      85,000

  สินทรัพย์รวม                         2,725,493   2,938,244   3,192,667

  หนี้สินรวม                           406,627     245,982     225,631

  ส่วนของผู้ถือหุ้น                       2,318,867   2,692,261   2,967,036

  มูลค่าหุ้นตามบัญชี (บาท)                27.28       31.67       34.91

  อัตราเงินปันผลที่ประกาศจ่ายในแต่ละงวด    N.A.        N.A.        N.A.
  --------------------------------- ----------- ----------- --------------

  สรุปฐานะการเงินและผลการดำเนินงานของบริษัทและบริษัทย่อย ในระยะเวลา 3 ปีที่ผ่านมา

  ---------------------------------- ----------- ----------- ------------
  หน่วย: พันบาท                        ปี 2542      ปี 2543      ปี 2544

  รายได้รวม                           2,431,825   2,492,746   2,537,883

  ต้นทุนและค่าใช้จ่ายรวม                  2,214,885   1,967,689   2,140,588

  กำไรสุทธิ                            166,701     423,624     341,430

  กำไรสุทธิต่อหุ้น (บาท)                  1.96        4.983       4.02

  จำนวนหุ้น (พันหุ้น)                     85,000      85,000      85,000

  สินทรัพย์รวม                          3,887,882   4,100,667   4,112,111

  หนี้สินรวม                            1,416,173   1,251,967   996,584

  ส่วนของผู้ถือหุ้น                        2,318,867   2,692,261   2,967,036

  มูลค่าหุ้นตามบัญชี (บาท)                 27.28       31.67       34.91

  อัตราเงินปันผลที่ประกาศจ่ายในแต่ละงวด     N.A.        N.A.        N.A.
  ---------------------------------- ----------- ----------- ------------

1.  สรุปรายงานการสอบบัญชี

  การตรวจสอบงบการเงินรวมและงบการเงินเฉพาะของบริษัท
  แสดงฐานะการเงินของบริษัทและบริษัทย่อย ณ วันที่ 31 ธันวาคม 2544 และ 2543
  ผลการดำเนินงานและกระแสเงินสดสำหรับปีสิ้นสุดเดียวกันของแต่ละปีโดยถูกต้องตามที่ควรในสาระสำคัญตามหลักการบัญชีที่รับรองทั่วไป

  ตามที่กล่าวไว้ในหมายเหตุประกอบงบการเงินข้อ 3.2 ได้รวมงบการเงินของบริษัทย่อยแห่งหนึ่ง
  ซึ่งตรวจสอบโดยผู้สอบบัญชีอื่นในสำนักงานเดียวกัน โดยมิได้แสดงความเห็นต่องบการเงิน
  ซึ่งเกิดจากความไม่แน่นอนในการดำเนินงานอย่างต่อเนื่อง เนื่องจากมีหนี้สินเป็นจำนวนมาก
  และเจ้าหนี้ได้ยื่นฟ้องบริษัทนี้ให้ชำระหนี้แล้วตั้งแต่เดือนธันวาคม 2542
  ซึ่งขณะนี้คดีอยู่ในระหว่างการพิจารณาของศาล

2.  ตารางสรุปอัตราส่วนทางการเงินที่สำคัญ

  ตารางสรุปงบดุล งบกำไรขาดทุน และงบกระแสเงินสดโดยเปรียบเทียบ 3
  ปีที่ผ่านมาและงวดล่าสุด และแสดงอัตราร้อยละของแต่ละรายการต่อยอดรวม (common size
  ratio)

  - โปรดดูเอกสารแนบ (3) -

สรุปฐานะการเงินและผลการดำเนินงานของบริษัทย่อยและบริษัทร่วม

  - โปรดดูเอกสารแนบ (3)-

2. คำอธิบายและการวิเคราะห์ฐานะการเงินและผลการดำเนินงาน

ผลการดำเนินงาน

ในปี 2544 บริษัทมีกำไรสุทธิ 341.4 ล้านบาท ลดลงจากปีก่อน 82.2 ล้านบาท คิดเป็น 19.4%
เกิดจากรายการดังต่อไปนี้

บริษัทมีรายได้รวมจำนวน 2,538 ล้านบาทเพิ่มขึ้นจากปีก่อน 45 ล้านบาท คิดเป็น 1.81% เกิดจาก
รายได้จากการขายอาคารชุดเพิ่มขึ้น 10 ล้านบาท รายได้ค่าบริหารงานเพิ่มขึ้น 7 ล้านบาท
รายได้ดอกเบี้ยรับเพิ่มขึ้น 13 ล้านบาท และรายได้ซึ่งไม่ได้เกิดขึ้นเป็นประจำ
คือกำไรจากการขายเงินลงทุนบจ. ทรัพย์สินธานีจำนวน 97 ล้านบาท
ซึ่งเป็นกำไรที่เกิดจากการที่บมจ. รอยัลปริ๊นเซสได้เคยรับรู้ผลขาดทุนตามวิธีส่วนได้เสียของบจ.
ทรัพย์สินธานีไว้ เมื่อขายเงินลงทุนของบ.ทรัพย์สินธานีให้บุคคลอื่น จึงเกิดกำไรตามบัญชีขึ้น
ส่วนรายได้จากกิจการโรงแรมลดลงจำนวน 74 ล้านบาท เกิดจากโรงแรมดุสิตธานี กรุงเทพ
มีการปิดห้องพักและเลื่อนการปรับปรุงตกแต่งโรงแรมออกไป โรงแรมดุสิต รีสอร์ท และ โปโลคลับ
มีการปิดห้องพักและปรับปรุงตกแต่งโรงแรม และโรงแรมดุสิตนิกโก้ มะนิลา
มีสภาวะไม่ปกติทางเศรษฐกิจและการเมืองภายในประเทศ นอกจากนั้นเป็นรายได้อื่นๆ ลดลง 8
ล้านบาท

โดยภาพรวมผลประกอบการโรงแรมซึ่งเป็นธุรกิจหลักส่วนใหญ่มีรายได้ที่เพิ่มขึ้น
โดยเฉพาะอย่างยิ่งในส่วนของโรงแรมดุสิต รีสอร์ท พัทยา และโรงแรมในกลุ่มรอยัลปริ๊นเซส

นอกจากรายได้ที่เพิ่มขึ้นยังมีปัจจัยด้านต้นทุนขายและค่าใช้จ่ายจำนวน 2,140
ล้านบาทเพิ่มขึ้นจากปีก่อน 173 ล้านบาท คิดเป็น 8.79% เกิดจากต้นทุนขายและการบริการลดลง 5
ล้านบาท ดอกเบี้ยจ่ายลดลง 32 ล้านบาท เพราะมีการทยอยคืนเงินกู้
ค่าใช้จ่ายในการขายและการบริหารเพิ่มขึ้น 10 ล้านบาท
เกิดจากรายการที่ไม่ได้เกิดเป็นประจำคือค่าใช้จ่ายจากการที่บริษัทใช้สิทธิในการชำระค่าภาษีแทน
บริษัท เวิลด์ อินเตอร์เทรด คอร์ปอเรชั่น จำกัด ต่อเจ้าพนักงานพิทักษ์ทรัพย์ จำนวน 41 ล้านบาท
เพื่อระงับความเสียหายอันอาจเกิดขึ้นต่อภาพลักษณ์ของบริษัท
ขณะนี้ทางบริษัทกำลังดำเนินการตามกฎหมายเพื่อเรียกเงินชำระภาษีแทนดังกล่าวคืนจากบริษัท เวิลด์
อินเตอร์เทรด คอร์ปอ เรชั่น จำกัด อยู่ ส่วนค่าเสื่อมราคาและค่าตัดจำหน่ายเพิ่มขึ้นจำนวน 2
ล้านบาท เนื่องจากทรัพย์สินที่มีการปรับปรุงใหม่เริ่มมีการใช้งาน
จึงทำให้มีค่าเสื่อมราคาในปีนี้มากขึ้น นอกจากนี้ยังมีรายการที่ไม่เกิดขึ้นเป็นประจำ คือ บมจ.
รอยัลปริ๊นเซส ซึ่งเป็นบริษัทย่อยได้ตั้งบัญชีสำรองหนี้สงสัยจะสูญจากเงินให้กู้ยืม
และดอกเบี้ยค้างรับจากบจ. ทรัพย์สินธานี จำนวน 198 ล้านบาท

หากไม่รวมรายการที่ไม่เกิดขึ้นเป็นประจำทั้งรายได้และค่าใช้จ่ายดังกล่าวข้างต้น
ผลประกอบการของบริษัทจะมีกำไรสุทธิเท่ากับ 482.68 ล้านบาท ซึ่งเพิ่มขึ้นจากปี 2543 จำนวน
59.06 ล้านบาท หรือคิดเป็นร้อยละ 14

ฐานะการเงิน

ในปี 2544 บริษัทมีฐานะการเงินที่มั่นคง โดยมีสินทรัพย์รวมจำนวน 4,112 ล้านบาท สำหรับ
สินทรัพย์หมุนเวียนจำนวน 1,631 ล้านบาท เพิ่มขึ้นจากปีก่อน 414 ล้านบาท
โดยมีเงินสดและเงินฝากธนาคาร และเงินลงทุนระยะสั้นเพิ่มขึ้น 483 ล้านบาท
เนื่องจากบริษัทมีผลประกอบการดีขึ้น อัตราส่วนหมุนเวียนลูกหนี้การค้าเท่ากับ 14.24 เท่า
ระยะเวลาการเก็บหนี้เท่ากับ 25.28 วัน ซึ่งไม่เกินระยะเวลาที่บริษัทกำหนด
ส่วนลูกหนี้ที่มีปัญหาได้ตั้งค่าเผื่อหนี้สงสัยจะสูญไว้แล้วโดยไม่มีลูกหนี้รายใหญ่
แต่ในส่วนของสินค้าคงเหลือลดลง 86 ล้านบาท
ส่วนใหญ่เกิดจากการโอนขายธุรกิจโรงแรมและอาคารพาณิชย์ของบจ. ทรัพย์สินธานี จำนวน 44
ล้านบาท และอาคารชุด ดุสิตรีสอร์ทชะอำ ที่ขายหมดในปีนี้จำนวน 39 ล้านบาท

บริษัทมีสภาพคล่องที่ดี โดยมีอัตราส่วนสินทรัพย์หมุนเวียนต่อหนี้สินหมุนเวียนเท่ากับ 0.58:1
อัตราหนี้สินต่อส่วนของผู้ถือหุ้นเท่ากับ 0.31:1 ลดลงจากปีก่อน
และปีนี้มีอัตราส่วนความสามารถชำระดอกเบี้ยเท่ากับ 1.12 เท่า ซึ่งลดลงจากปีก่อน
เนื่องจากมีกำไรลดลง เพราะมีรายการที่ไม่ได้เกิดขึ้นเป็นประจำ คือ
หนี้สงสัยจะสูญเงินให้กู้ยืมและดอกเบี้ยค้างรับที่บมจ.รอยัลปริ๊นเซสเป็น เจ้าหนี้บจ. ทรัพย์สินธานี
จำนวน 197.80 บาท ค่าใช้จ่ายจากการที่บริษัทใช้สิทธิในการชำระค่าภาษีแทนบริษัท เวิลด์
อินเตอร์เทรด คอร์ปอเรชั่น จำกัด ต่อเจ้าพนักงานพิทักษ์ทรัพย์
เพื่อระงับความเสียหายอันอาจเกิดขึ้นต่อภาพลักษณ์ของบริษัท และกิจการโรงแรมที่บริษัทดำเนินอยู่
จำนวน 41.05 ล้านบาท และกำไรจากการขายเงินลงทุนบจ. ทรัพย์สินธานีจำนวน 97.63
ล้านบาท กำไรดังกล่าวเกิดจากการที่บมจ.
รอยัลปริ๊นเซสได้เคยรับรู้ผลขาดทุนตามวิธีส่วนได้เสียของบจ. ทรัพย์สินธานีไว้
เมื่อขายเงินลงทุนของบจ. ทรัพย์สินธานีให้บุคคลอื่น จึงเกิดกำไรตามบัญชีขึ้น
หากไม่รวมรายการที่ไม่ได้เกิดขึ้นประจำดังกล่าว จะมีอัตราส่วนความสามารถชำระดอกเบี้ยเท่ากับ
1.45 เท่า

ปี 2544 บริษัทมีกระแสเงินสดจากการดำเนินงาน 713 ล้านบาท สูงขึ้นจากปีก่อน 187 ล้านบาท
เนื่องจากมีเงินสดสุทธิหลังปรับรายการกระทบยอดกำไรสุทธิเพิ่มขึ้นจำนวน 71 ล้านบาท
มีกระแสเงินสดจากทรัพย์สินดำเนินงานเพิ่มขึ้น 137 ล้านบาท
เกิดจากการถอนเงินลงทุนตั๋วสัญญาแลกเงินที่เป็นระยะยาว
ไปเป็นเงินลงทุนระยะสั้นที่มีกำหนดจ่ายไม่เกิน 3 เดือน
ซึ่งจะแสดงไว้ในส่วนของเงินสดและรายการเทียบเท่าเงินสด และมีกระแสเงินสดจาก
หนี้สินดำเนินงานลดลง 21 ล้านบาท นอกจากนี้บริษัทได้นำไปใช้ในกิจกรรมลงทุนจำนวน 14
ล้านบาท โดยลงทุนในหลักทรัพย์ที่มีไว้เผื่อขาย เพื่อให้ได้ผลประโยชน์สูงสุดและความเสี่ยงน้อยที่สุด
และใช้ลงทุนในสินทรัพย์ถาวรโดยการปรับปรุงตกแต่งโรงแรมและซื้อสินทรัพย์เป็นเงิน 194 ล้านบาท
ส่วนในกระแสเงินสดจากกิจกรรมจัดหาเงินมีจำนวน 218 ล้านบาท
เนื่องจากมีการคืนเงินกู้ไปบางส่วน 129 ล้านบาท และจ่ายเงินปันผลระหว่างกาล 85 ล้านบาท

ในปี 2544 ส่วนของผู้ถือหุ้นของบริษัทเท่ากับ 2,967 ล้านบาท มีมูลค่าตามบัญชีเท่ากับ 34.91
บาทต่อหุ้น เพิ่มขึ้นจากปีก่อน กำไรสุทธิของปี 2544 จำนวน 341 ล้านบาท
เมื่อหักผลขาดทุนสะสมยกมาจำนวน 136 ล้านบาท และจ่ายปันผลระหว่างกาล 85 ล้านบาท
เหลือยอดกำไรสะสมยกไป 120 ล้านบาท